Document ID: /roh_data/filtered/fineweb-2-filterrobots_roh.jsonl.gz/48518

La glieud na gughegia betg pli da discutar davart la vaccinaziun e da tegnair ora discurs tar ils quals ins n'è betg dal medem avis. Amicizias giajan dapart, famiglias sa disptian ed il clima politic daventia adina pli toxic. Quai saja in svilup fitg privulus. Talas tendenzas na svaneschian betg simplamain uschia.
Couchepin appellescha a tratgs cuminaivels
L'anteriur cusseglier federal da la PLD, Pascal Couchepin ha appellà en in'intervista cun la «Schweiz am Sonntag» che la Svizra duai sa regurdar da sias fermezzas e metter ils tratgs cuminaivels en il center.
Opiniuns contradictoricas duain ins esser abel d'exprimer senza metter nà tschella persuna sco traditur u in main bun patriot. Suenter la Segunda guerra mundiala hajan Svizras e Svizzers manà debattas fitg cuntraversas, senza guardar in sin l'auter sco inimis.
La raschun en quest svilup vesa Couchepin tar ils problems che sajan daventads adina pli cumplex en il mund dad oz. I saja pli grev da chapir is connex. En tals muments tendeschian ins da vesair l'atgna opiniun sco la vardad.